Pe data de 6 mai se împlinește un an de la încornarea regelui Charles. Însă nu va fi o zi cu fast pentru Regele Charles, în comparație cu spectacolul pe care l-a avut la Palatul Buckingham anul trecut, de Ziua Încoronării.
Regele va sărbători modest, alături de prietenii apropiați, la Windsor. Tabloidele scriu că nici soția sa, Camilla, nu va fi prezentă, pentru că a preferat să se retragă la casa lor privată din Wiltshire, Ray Mill House.
Daily Mail scrie că Majestatea Sa dorește să sărbătorească această zi „în stilul mamei sale”, cu puțină agitație, deoarece ascensiunea sa este profund legată de trista pierdere a Reginei Elisabeta.
Palatul Buckingham va marca aniversarea Încoronării Regelui pe rețelele de socializare, în timp ce la Londra vor avea loc ceremonii militare. Trupa Regală de Artilerie Călare a Regelui va efectua o salutare regală cu 41 de tunuri și 71 de cai, care vor trage șase tunuri de câmp din epoca Primului Război Mondial. La Turnul Londrei, regimentul Honourable Artillery Company va efectua o salutare regală cu 62 de tunuri. Alte omagii vor avea loc la Edinburgh, Cardiff, York și Hillsborough, în Irlanda de Nord.
Charles se întoarce la Londra luni, după ce a primit aprobarea medicilor de a avea din nou mai multe angajamente publice în timp ce își continuă tratamentul împotriva cancerului. În weekend, presa a relatat că Prințul William ar fi îngrijorat de faptul că tatăl său își asumă prea multe responsabilități.